Euroopa Liidu kodanike ja nende perekonnaliikmete viibimise ja elamise registreerimise eest vastutab Kodakondsus- ja Migratsiooniamet. Elamislubade andmise otsustab samuti Kodakondsus- ja Migratsiooniamet. Vabariigi Valitsus või siseminister otsustavad elamisloa andmise, sellest keeldumise, pikendamise ja pikendamisest keeldumise, kui tegemist on erandjuhtudega, s.t isikutega, kellele üldjuhul elamisluba ei anta. Erandjuhul otsustab siseminister elamisloa andmise, kui Kodakondsus- ja Migratsiooniamet esitab selleks põhjendatud taotluse (võõrriigi erusõjaväelased, kriminaalkorras karistatud isikud).